stanford-oval/wikipedia huggingface dataset:
נמייה מלגשית

| נמייה מלגשית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: טורפי מדגסקר
סוג:: נמייה מלגשית
מינים
 Galidictis fasciata  Galidictis grandidieri
שם מדעי
 Galidictis ‏סנט-אילר, 1839

נמייה מלגשית (שם מדעי: Galidictis) היא בעל חיים דמוי נמייה שחי באי מדגסקר ושייך למשפחה עצמאית - טורפי מדגסקר.
נמיות אלה מפוספסות עם גוף לבן בעל פסים שחורים לאורכם עד לזנב עבה בקצה. הן חיות ביערות של מדגסקר וצדות חרקים ויצורים קטנים אחרים.
בסוג שני מינים:
נמייה מלגשית רחבת-פסים (Galidictis fasciata )
Galidictis fasciata fasciata
Galidictis fasciata striata
נמייה מפוספסת ענקית (Galidictis grandidieri)
נמיות אלו עלולות להימצא בסכנת הכחדה עקב פגיעה באזור המחיה ועקב תחרות עם מינים שהובאו על ידי האדם כמו חתולים וכלבים.
משאל העם על עצמאות קטלוניה

| משאל העם על עצמאות קטלוניה 2017 |
| --- | --- |
 האם אתה רוצה שקטלוניה תהפוך למדינה עצמאית בתצורת רפובליקה?
  תוצאות לפי מחוזות
 מקום:  קטלוניה קטלוניה, ספרד
 תאריך:  1 באוקטובר 2017
משאל העם על עצמאות קטלוניה הוא משאל עם לעצמאות שהתקיים בקטלוניה, קהילה אוטונומית בצפון-מזרח ספרד, ב-1 באוקטובר 2017, ואשר במסגרתו נשאלו המצביעים האם הם תומכים בהיפרדות חבל הארץ מספרד והפיכתו לרפובליקה עצמאית. את המשאל יזמה ממשלת קטלוניה. שיעור ההצבעה במשאל היה 42.34%, ו-90% מהמשתתפים בו הצביעו בעד כינון רפובליקה עצמאית בקטלוניה.
המשאל הורכב על ידי המפלגה הקטלונית האירופאית-הדמוקרטית (PDeCAT), השמאל הרפובליקני של קטלוניה (ERC), ועצמאיים אחרים, עם הסכם תמיכה (confidence and supply) עם מפלגת השמאל הפרו-קטלאנית PAC. מפלגות האופוזיציה החרימו את המשאל וטענו שאין לו בסיס, כיוון שחוקי קטלוניה דורשים רוב של שני שלישים בפרלמנט המקומי לכל שינוי במצב החוקי והמדיני של האזור. בית המשפט החוקתי של ספרד פסק כי המשאל אינו חוקתי, וממשלת ספרד הודיעה כי אינו לגיטימי ולא תכיר בו, משום שחוקת ספרד אינה מאפשרת לשום אזור לקיים משאל לעצמאות החבל ללא הסכמת ממשלת ספרד. קיום המשאל הוביל למשבר חוקתי בספרד.
רקע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ממשלת ספרד התנגדה לכל עריכת משאל עם בנושא עצמאות מחוזית, בטענה כי חוקת ספרד אינה מתירה הצבעה על עצמאות ולפיכך מגדירה את הפעילות כבלתי חוקית ללא הסכמתה. מאז מרץ 2017, עמדה בעינה החלטת ממשלת קטלוניה לקיים את משאל העם והיא דאגה להציע מעטפות ופתקי הצבעה עבור ההצבעה שהתקיימה ב-1 באוקטובר 2017.
ב-24 במרץ הודיע משרד התובע הכללי הספרדי בקטלוניה על חקירה האם משאל עם כזה נמצא בתכנון, עם השאלה ”האם אתה רוצה שקטלוניה תהפוך למדינה עצמאית בתצורת רפובליקה?”.
ב-28 ביולי ממשלת ספרד עתרה לבית הדין החוקתי של ספרד בבקשה להטיל וטו על קיום משאל העם שאמור להתקיים באוקטובר. לאחר מכן הצהיר ראש ממשלת ספרד, מריאנו רחוי, במסיבת העיתונאים כי "לא ייערך שום משאל עם". בית המשפט נענה לעתירת הממשלה ופסק כי המשאל אינו-חוקתי.
על פי החלטת הממשלה כי משאל העם אינו חוקי, ובהתאם לפסק הדין של בית המשפט, המשטרה חסמה 1,300 מתוך 2,315 תחנות הצבעה. מאותה סיבה האופוזיציה לא לקחה בו חלק.
תגובות בינלאומיות

צרפת צרפת – ב-16 ביוני, נשיא צרפת עמנואל מקרון הכריז שהוא רואה את שאלת עצמאותה של קטלוניה כעניין פנימי של ספרד.
סרביה סרביה – ב-7 בספטמבר, שר החוץ הכריז שסרביה לא תוכל לקבל מודל כזה (הכרזת עצמאות מבלי הסכמת הממשלה המרכזית) ושזה לא עניין פוליטי אלא בעיה של חוק בינלאומי".
גרמניה גרמניה – ב-8 בספטמבר, הדובר של קנצלרית גרמניה, אנגלה מרקל, הצהיר שגרמניה מעוניינת ביציבות בספרד, ושבשביל מטרה זו צריכים החוק והחוקה להישמר בכל הדרגים.
הונגריה הונגריה – ב-18 בספטמבר, דובר ממשלת הונגריה הצהיר שהונגריה "תכבד את רצון העם", אך הצהיר גם שהוא רואה בשאלת העצמאות (של קטלוניה) "עניין פנימי של ספרד וקטלוניה".
סלובניה סלובניה – ב-30 בספטמבר, יושב ראש הפרלמנט הכריז ש"לקטלוניה יש זכות להגדרה עצמית".
הרפובליקה העממית של סין  סין – ב-28 בספטמבר, בתגובה לשאלת עיתונאי, דובר משרד החוץ הצהיר שהרפובליקה העממית של סין מאמינה ש"העניין של קטלוניה שייך לענייני הפנים של ספרד".
הממלכה המאוחדת הממלכה המאוחדת – ב-1 באוקטובר, שר החוץ תיאר את משאל העם כעניין פנימי של ספרד, אמר ש"ספרד היא בעלת ברית קרובה וידידה טובה, שחוזקה ואחדותה חשובים לממלכה המאוחדת", ועמד על כך שהחוק יישמר.
ארצות הברית ארצות הברית – ב-13 באפריל, שגרירות ארצות הברית במדריד הצהירה שארצות הברית רואה את שאלת עצמאותה של קטלוניה כעניין פנימי של ספרד. ב-26 בספטמבר, במהלך פגישתו עם מריאנו רחוי, הצהיר הנשיא דונלד טראמפ כי "ספרד היא מדינה גדולה ועליה להישאר מאוחדת", אבל הביע ספק בנוגע לעצם קיום משאל העם, "אני חושב שאיש לא יודע אם הם יערכו הצבעה". מוקדם יותר באותו חודש, דוברת מחלקת המדינה התעקשה ש"משאל העם הוא עניין פנימי של ספרד, וארצות הברית תעבוד עם כל ממשלה או ישות שתקום כתוצאה ממנו".
רוסיה רוסיה – יושב ראש הוועדה לעניינים בינלאומיים במועצת הפדרציה (הבית העליון של הפרלמנט) קרא לממשלת ספרד לנהל דיאלוג עם הקטלנים. "אחרת הסתירות רק יעמיקו, דבר שעשוי להוביל להתפרקות המדינה, כמו שקרה גם באוקראינה". המשאל הזה, כמו המשאל בכורדיסטן העיראקית, הוא "סימן נהיר וברור להתנגשות שבעקרונות האנושיים הבסיסיים: שלמות הטריטוריה והזכות להגדרה עצמית". "מדינה אמורה לדבר עם אזרחיה, אמורה להגיע להסכמות. כמו שאנחנו עושים ברוסיה."
תגובות בינלאומיות > ארגונים בינלאומיים

האיחוד האירופי האיחוד האירופי – ב-7 בספטמבר הצהיר נשיא הפרלמנט האירופי, אנטוניו טייאני, שהסדר החוקתי בכל אחת ממדינות האיחוד האירופי חייב להישמר בכל עת. הוא הצהיר גם שכל טריטוריה שתפרוש ממדינה שחברה באיחוד האירופי, תהפוך למדינה אחרת מבחינת האיחוד, ואמנות האיחוד לא יחולו בה. ב-14 בספטמבר, נשיא הנציבות האירופית, ז'אן קלוד יונקר, הכריז שהאיחוד האירופי "יכבד את פסקי הדין של בית המשפט החוקתי של ספרד והפרלמנט". בנוסף, יונקר הצהיר שאפילו אם תומכי העצמאות יזכו לרוב במשאל, קטלוניה לא תהפוך לחברה באיחוד האירופי ביום שלאחר ההצבעה.
תגובות בינלאומיות > תגובות נוספות

שווייץ שווייץ – קבוצה של חברי פרלמנט מכל המפלגות במועצת המדינות שלחו מכתב לממשלת ספרד, ובו הם מצהירים ש"מבלי לנקוט עמדה בסוגיה שעומדת על הפרק, אנו מאמינים שאין לפגוע בזכותו של העם הקטלני לקבוע את עתידו", ומגנים את המעצרים והחרמת ציוד הקלפיות כדבר "לא ראוי במדינה מודרנית ודמוקרטית".
הממלכה המאוחדת הממלכה המאוחדת – ג'רמי קורבין, מנהיג מפלגת הלייבור, פרסם הצהרה שמגנה את האלימות בקטלוניה וקוראת לממשלת בריטניה לפנות לממשלת ספרד לסיים את הדיכוי בקטלוניה. מאוחר יותר, המנהיג הקודם של מפלגת הלייבור, אד מיליבנד, פרסם הצהרה דומה ובה אמר ש"ממשלת בריטניה לא יכולה פשוט לשתוק".
ראש עיריית דבלין, במכתב לראש ממשלת ספרד מריאנו רחוי, הביע צער על האישומים נגד למעלה מ-700 ראשי ערים קטלנים והפציר בו "למצוא פתרון פוליטי לטענות הקטלנים ללגיטימיות ולהפסיק לאיים על עמיתיי ראשי הערים".
אירועים במהלך משאל העם

במהלך משאל העם התקבלו דיווחים על מהומות אלימות וירי של המשטרה, ולפחות 884 איש נפצעו בעת ההצבעה. כן הגיעו דיווחים נוספים על כך שהמשטרה מונעת מאזרחים להצביע. נמסר כי המשטרה הספרדית סגרה והחרימה 319 קלפיות מתוך כ-2,300.
אחוז ההצבעה עמד על 42%. מתוך 2,262,424 קולות שנספרו, 90% תמכו בעצמאות החבל.
תגובת הממשלה המרכזית > קואליציה

ראש ממשלת ספרד מריאנו רחוי טען שלא התקיים שום משאל עם. הוא שיבח את המשטרה על כך שפעלה ב"תקיפות וביטחון".
שר החוץ אלפונסו דסטיס אמר שפעולות המשטרה היו "מצערות" ו"לא נעימות", אבל "מידתיות". הוא אמר ל-AP שכל האשמה באלימות מוטלת על פוג'דמון והממשלה המחוזית: "אם אנשים מתעקשים לא להקשיב לחוק ולעשות דברים שהחוקה מגדירה כבלתי-חוקיים ובלתי-חוקתיים, כוחות אכיפת החוק יצטרכו לאכוף את החוק".
יומיים לאחר משאל העם נשא פליפה השישי מלך ספרד נאום מיוחד לאומה שבה תקף את מנהיגי הקטלונים והאשים אותם בבגידה ובסיכונה של כלכלת ספרד.
תגובת הממשלה המרכזית > אופוזיציה

המזכיר הכללי של המפלגה הסוציאליסטית (ומנהיג האופוזיציה) פדרו סנצ'ס אמר שההצבעה "סילפה את מושג הדמוקרטיה", ודחק בממשלה המרכזית לנהל משא ומתן עם מנהיגי המחוז הקטלניים. את האשמה ב"משבר החוקתי החמור" הטיל גם על הממשלה המרכזית וגם על הממשלות המחוזיות של קטלוניה. הוא גינה בתוקף את קבינט רחוי על כך שהורה למשטרה להסתער על המפגינים כדי לעצור את ההצבעה, אך הוסיף שיעמוד לצידו של רחוי כדי לתמוך ביציבות של ספרד במשבר חמור.
לאחר המשאל

ב-5 באוקטובר 2017 השעה בית המשפט לחוקה הספרדי את כינוס הפרלמנט בקטלוניה, לאחר שהכריזו שבכוונתם להכריז על עצמאות קטלוניה. יו"ר הפרלמנט הקטלוני טען בתגובה שהדבר מהווה פגיעה בחופש הביטוי.
ב-27 באוקטובר 2017 הצביע הפרלמנט של קטלוניה בעד הכרזת עצמאות מספרד. בתגובה שלל הפרלמנט של ספרד את האוטונומיה של קטלוניה והדיח את ממשלת קטלוניה. לאחר מכן, נשיא קטלוניה קרלס פוג'דמון הואשם במרידה בספרד. ב-28 באוקטובר 2017, הודיעה ממשלת ספרד כי סגנית ראש הממשלה הספרדי, סוראיה סאנס דה סנטה מריה, תיקח את השליטה על קטלוניה. בנובמבר 2017 נעצרו חברי הממשלה הקטאלונית שתמכו בהיבדלות, ורובם נותרו במעצר עד למשפטם. בפברואר 2019 החל משפטם של מנהיגי קטלוניה.
נבחרת הולנד בבייסבול

| --- | --- |
הולנד
 מידע כללי
 התאחדות:  Royal Netherlands Baseball and Softball Federation 
 דירוג WBSC (18 בספטמבר 2024):  7      
  - ניקוד:  3,534
 www.knbsb.nl
 
 אליפות העולם בבייסבול
 הופעות:  5 (הראשונה ב-2006)
 ההישג הטוב:  4 (2013, 2017)
 המשחקים האולימפיים
 הופעות:  4 (הראשונה ב-1996)
 ההישג הטוב:  5 (1996, 2000)
 אליפות אירופה בבייסבול
 הופעות:  33
 ההישג הטוב:  אלופה 24 פעמים סגנית 9 פעמים
 
נבחרת הולנד בבייסבול (בהולנדית: Nederlands honkbalteam) היא נבחרת הבייסבול לגברים המייצגת את הולנד בתחרויות בינלאומיות. הדירוג הנוכחי של נבחרת הולנד ברשימת הדירוג של WBSC לנבחרות בייסבול של גברים, הוא המקום ה-7 בעולם, נכון ל-18 בספטמבר 2024, ללא שינוי לעומת דירוג קודם.
נבחרת הולנד נחשבת לנבחרת הבייסבול הטובה באירופה. ב־36 אליפויות אירופה בבייסבול, נבחרת הולנד זכתה ב־24 אליפויות וב־9 סגנויות ובשלוש האחרות היא לא השתתפה. היא הגיע פעמיים למקום הרביעי באליפות העולם בבייסבול. השתתפה 4 פעמים בטורניר האולימפי (מתוך 6 אולימפיאדות בהן הבייסבול היה חלק מהתחרויות) ודירוג השיא שלה היה המקום ה־5 באולימפיאדת אטלנטה וסידני.
הערות שוליים

↑  דירוג לנבחרות בייסבול של גברים באתר WBSC
ערך זה הוא קצרמרבנושא בייסבול ובנושא הולנד. אתם מוזמנים לתרום לוויקיפדיה ו.
נלנצ'וב

| --- | --- |
סמל נלנצ'ובסמל נלנצ'וב

 מדינה:  פולין פולין
 פרובינציה:  לובלין (פרובינציה) לובלין
 מחוז:  פולאווי
 תאריך ייסוד:  1772 
 שטח:  13.82 קמ"ר
 גובה:  212 מטרים
 אוכלוסייה:  ‏
  ‑ בעיירה:  3,697 (31 במרץ 2021)
 קואורדינטות:  51°17′N 22°13′E﻿ / ﻿51.283°N 22.217°E﻿ / 51.283; 22.217
 אזור זמן:  UTC+1
 www.naleczow.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטינלנצ'וב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטינלנצ'וב(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהנלנצ'וב(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהנלנצ'וב  he tabBackground:;tabBorder:#aaa;defaultTab:0;
 
נלנצ'וב (בפולנית: Nałęczów) היא עיירת מרחצאות במחוז פולאווי שבפרובינציית לובלין בפולין, בה התקיימה עד השואה קהילה יהודית קטנה.
תולדות היישוב

נלנצ'וב נזכרת לראשונה במאה ה-18 כחווה בבעלות משפחת האצולה הפולנית מלכובסקי, ובמהלך המאה ה-19 התפתחה כעיירת ספא וקיט, לאחר שנתגלו בה מספר מעיינות מרפא. החל מסוף המאה ה-19 נבנו בעיירה מספר בתי הבראה גדולים.
יהודי נלנצ'וב

יהודים התיישבו בעיירה עם פיתוחה כמוקד קיט, וחלקם התפרנסו משירותים אלו. לאחר מלחמת העולם הראשונה נמנו בעיירה 268 יהודים, ומספר זה גדל בין מלחמות העולם.
לאחר כיבוש העיירה בידי הגרמנים באמצע ספטמבר 1939, לא התקיימה בה נוכחות קבועה של הממשל הגרמני, ויהודי היישוב לא גורשו מבתיהם.
באביב 1942 הובאו לעיירה למעלה מ-1,000 יהודים שגורשו מסלובקיה, ועם הגיעם נערכה בהם סלקציה, כאשר הכשירים לעבודה שולחו למחנות עבודה, והיתר הועברו לאופולה לובלסקי.
בשל הימצאות תחנת רכבת בעיירה, היא הפכה למקום ריכוז ליהודי הסביבה עבור גירושם למחנות השמדה, ובמאי 1942 שולחו גם יהודי היישוב יחד עם הפליטים היהודים שהגיעו למקום לסוביבור.
בתקופת הכיבוש הגרמני פעל בעיירה גם מחנה עבודה, בו הועסקו כ-400 יהודים בעבודות חקלאיות. מחנה זה חוסל בנובמבר 1943.
משפחת מאעלוף

משפחת מאעלוף (באנגלית: Maloof) היא משפחה אמריקאית ממוצא לבנוני, בעלת מספר עסקים גדולים בתחומים שונים במערב ארצות הברית, בהם קבוצת הכדורסל סקרמנטו קינגס, ובית המלון והקזינו "פאלמס" בלאס וגאס.
בני המשפחה

המשפחה כוללת את האב ג'ורג מאעלוף, אשתו קולין וילדיהם:
ג'ו מאעלוף (נולד ב-15 נובמבר 1955)
גאווין מאעלוף (נולד ב-9 אוקטובר 1956)
אדרין מאעלוף (נולדה ב-1 ספטמבר 1961)
ג'ורג מאעלוף הבן (נולד ב-2 ספטמבר 1964)
פיליפ מאעלוף (נולד ב-9 אפריל 1967; היה סנאטור מדינת ניו מקסיקו בסוף שנות ה-90).
עסקי המשפחה > ספורט

משפחת מאעלוף רכשה את קבוצת הכדורסל סקרמנטו קינגס המשחקת בליגת ה-NBA, באמצע שנות ה-90. גם אולם האימונים של הקבוצה, סליפ טריין ארנה, שייך למשפחה. בנוסף, קבוצת סקרמנטו מונארכס המשחקת בליגת הנשים המקצוענית WNBA, שייכת גם היא למשפחה.
ב-2008 ארגנו ג'ו וגאווין מאעלוף את תחרות הסקייטבורדינג "Maloof Money Cup", בעלת הפרס הגבוה של 500 אלף דולר למנצחים. התחרות שודרה בטלוויזיה בכל רחבי ארצות הברית בערוץ CBS.
עסקי המשפחה > לאס וגאס

בשנת 1994 רכשה המשפחה את הקזינו "פיאסטה" בלאס וגאס שבנבדה, ב-8 מיליון דולר; בשנת 2000 נמכר המלון ב-186 מיליון דולר. הכסף הושקע מחדש בבניית קזינו ומלון "פאלמס" (The Palms). הבניין הראשון של המלון נפתח בשנת 2001, וב-2005 נחנך הבניין השני, המכונה "מגדל הפנטזיה", בעלות של 600 מיליון דולר. בעלי המלון ג'ורג' מאעלוף הבן, אוהד כדורסל ותיק, בנה במלון סוויטה הכוללת אולם כדורסל גדול בגובה שתי קומות, שנחשב לאולם היחיד בעולם הבנוי בתוך סוויטת מלון. מאעלוף שיווק את המלון ומשך ידוענים צעירים רבים לבילויים והופעות במלון, בהם פריס הילטון, מריה קארי, קיילי מינוג, ליידי גאגא ועוד.
ב-2008 נחנך המגדל השלישי, "פאלמס פלייס", הכולל סוויטות עבור ידוענים ובעלי הון, רובן נמכרו למגורים והשאר מושכרות לאורחי המלון. כיום שווי המלון כולו מוערך בכמיליארד דולר.
עסקי המשפחה > בידור

בבעלות המשפחה חברת הפקות בשם "Maloof Productions", המפיקה תוכניות טלוויזיה כגון תוכניות הריאליטי "Bullrun", המשודרת מ-2007 ו-"Living Lohan" ששודרה ב-2008; וכן מחלקת הפקת סרטים שהפיקה את סרט האימה "Feast" ב-2005.
ב-2007 הקימה משפחת מאעלוף גם את חברת המוזיקה "Maloof Music", שפועלת בשיתוף עם חברת התקליטים "Interscope". החברה מפיקה את תקליטיהם של זמרים כגון אלי לוהן, רב תיאורי ולהקת הינדר.
עסקי המשפחה > השקעות נוספות

למשפחת מאעלוף יש זכויות הפצה בלעדיות של מותגי בירות נודעים כגון מילר, קורונה, רד בול, היינקן וגינס ברחבי ניו מקסיקו. בנוסף, המשפחה היא בעלת אחוז נכבד ממניות הבנק ולס פארגו, שכולל כ-6,600 סניפים ו-48 מיליון לקוחות בארצות הברית.
ג'ו מאעלוף
מלון וקזינו "פאלמס" בלאס וגאס, השייך למשפחת מאעלוף
נמייה מפוספסת

| נמייה מפוספסת |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: נמייה מפוספסת
מינים
 נמייה מפוספסת גמביאנית  נמייה מפוספסת מצויה
שם מדעי
 Mungos ‏סנט-אילר וקיווייה, 1795
תחום תפוצה


נמייה מפוספסת או מונגוס (שם מדעי: Mungos; משמעות השם הוא "נמייה") הוא סוג של טורפים קטנים ממשפחת הנמייתיים החיים ברחבי אפריקה שמדרום לסהרה בסוואנה. ומתגודדים בחבורות גדולות.
ישנם 2 מיני מונגוסים:
נמייה מפוספסת גמביאנית (Mungos gambianus) - חי במערב אפריקה מגמביה עד לניגריה
נמייה מפוספסת מצויה (Mungos mungo) - חי במרבית אפריקה שמדרום לסהרה עד לדרום אפריקה ברחבי הסוואנות.
אלו הם טורפים זריזים הניזונים ממגוון יצורים קטנים וגם מפירות וירקות שהם מוצאים. הם לא מפחדים ממאבק בנחשים ארסיים ומתמחים גם בשבירת ביצים על ידי הפלתן על אבנים.
נמייה הודית אפורה

| נמייה הודית אפורה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: נמייה
מין:: נמייה הודית אפורה
שם מדעי
 Herpestes edwardsii ‏סנט-אילר, 1818
תחום תפוצה


נמייה הודית אפורה (שם מדעי: Herpestes edwardsii) היא טורף ממשפחת הנמייתיים השייכת לסוג נמייה והיא קרובה רחוקה של המין נמייה מצויה המצויה בישראל. כפי שמשתמע משמה הנמייה חיה באזור תת-היבשת ההודית במדינות הודו, פקיסטן, נפאל, סרי לנקה,איראן, ערב הסעודית, בנגלדש, ובהוטן.
הפרווה של נמייה זו צהבהבה אפורה ומלמטה היא חומה. זנבה שעיר וקצהו אדום כהה. אורכה של הנמייה 36-45 ס"מ ומשקלה 0.9-1.7 ק"ג. הנמיות הם יצורים אינטליגנטיים ובעלי חושים מחודדים. בשונה מרוב היונקים, הנמייה אינה עיוורת צבעים. היא משתמשת גם בחוש הריח הרגיש שלה לתפיסת דברים בסביבה.
בטבע, הנמיות חיות ביערות, סוואנות ואזורים הרריים שונים. הם צדים בלילה לבדם וניזונים ממכרסמים קטנים, חרקים, עקרבים, צפרדעים, עופות, זוחלים (כולל נחשים ארסיים). הם ניזונים גם מביצים אותם הם יודעים לשבור על ידי זריקת אבן מעליהם. הנמייה נושכת את טרפה בצווארו באופן שהורג אותו במקום. באזורים מסוימים הם גם למדו לדוג. הנמייה ידועה בציד נחשים כולל נחשים ארסיים מרשימים כמו הקוברה והיא גם חסינה לארס שלהם.
בשל תפוצתה הרחבה היא אינה בסכנת הכחדה.
הערות שוליים

↑  נמייה הודית אפורה באתר הרשימה האדומה של IUCN
| נמייתיים |
| --- | --- | --- |
| נמיית מרש (סוג ומין יחיד) | נמיית מרש |      |
| נמייה עבת-זנב | נמייה עבת-זנב • נמיית ג'קסון • נמייה שחורת-כפות |      |
| קוסימן | קוסימן אלכסנדר • קוסימן אנגולי • קוסימן מצוי • קוסימן שטוח-ראש |      |
| נמייה צהובה (סוג ומין יחיד) | נמייה צהובה |      |
| דולוגל הסוואנה (סוג ומין יחיד) | דולוגל הסוואנה |      |
| נמייה דקה | נמייה דקה אנגולית • נמייה דקה סומאלית • נמייה דקה אפורה • נמייה דקה שחורת-זנב |      |
| נמייה ננסית | נמייה ננסית אתיופית • נמייה ננסית מצויה |      |
| נמייה | נמייה קצרת-זנב • נמייה הודית אפורה • נמייה הודית חומה • נמייה מצויה • נמייה אסייתית קטנה • נמייה הודית קטנה • נמיית הצווארון • נמיית רודי • נמייה מפוספסת-צוואר • נמיית הסרטנים |      |
| נמייה לבנת-זנב (סוג ומין יחיד) | נמייה לבנת-זנב |      |
| נמייה ליבראית (סוג ומין יחיד) | נמייה ליבראית |      |
| נמייה ארוכת-אף (סוג ומין יחיד) | נמייה ארוכת-אף |  |
| נמייה מפוספסת | נמייה מפוספסת גמביאנית • נמייה מפוספסת מצויה |  |
| נמיית סלווס (סוג ומין יחיד) | נמיית סלווס |  |
| נמיית מלר (סוג ומין יחיד) | נמיית מלר |  |
| סוריקטה (סוג ומין יחיד) | סוריקטה |  |
משפחת מושקאט

| --- | --- |

עטיפת הספר בתרגום השני לעברית, מהדורת זמורה ביתן, 1991
 מידע כללי
 מאת:  יצחק בשביס-זינגר 
 שפת המקור:  יידיש
 תורגם לשפות:  אנגלית, עברית, איטלקית, ספרדית, גרמנית, צרפתית, שוודית, נורווגית, הונגרית, רומנית, פולנית, רוסית
 סוגה:  רומן 
 הוצאה
 תאריך הוצאה:  1950 
 
משפחת מושקאט (יידיש: די פאמיליע מושקאט) הוא רומן מאת יצחק בשביס-זינגר. הרומן נכתב במקורו ביידיש והיה ספרו הראשון של בשביס-זינגר שפורסם באנגלית. הרומן רחב היריעה, בן 65 פרקים, מתאר את המציאות היהודית בפולין במשך כ-27 שנים, החל משנת 1912 בקירוב ועד תחילתה של מלחמת העולם השנייה. נושאים עיקריים ברומן הם התבוללות, אורתודוקסיה לעומת מודרניזם קומוניזם, וציונות.
עלילת הרומן

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מחציתו הראשונה של הרומן מתרחשת בעיקר בוורשה, בשנתיים שקדמו למלחמת העולם הראשונה, ומחציתו השנייה משתרעת על פני עשרים שנה, מסוף מלחמת העולם הראשונה ועד לתחילת מלחמת העולם השנייה  בוורשה המופצצת.
העלילה מתמקדת בתהפוכות ובדעיכה ההדרגתית של משפחה עשירה של סוחרים יהודים מוורשה, משפחת מושקאט, בראשות אבי המשפחה הקשיש משולם מושקט. משולם חוזר לוורשה ממקומות מרפא, יחד עם אשתו השלישית ובתה איידל. בהנהגתו של משולם נהנים בני המשפחה מביטחון כלכלי ומעושר רב. שבעת בניו ובנותיו הם למעשה חסרי יכולת ובזבזנים, שרק מחכים למותו כדי לחלוק את ירושתו הגדולה. משולם מתאר זאת: "היו לי שתי נשים, שבעה ילדים, נתתי נדוניה, מזונות לחתנים, זה עלה לי במיליונים. ומה יש לי? חבורה של שונאים, זללנים, טיפשים, פראים. דור שפל גידלתי!" במקביל, איש האמון של משולם, קופל ברמן, היחיד מחוץ למשולם שיודע את התקדמות העסק, מנסה לנצל את חוסר האמון של משולם במשפחתו לבניית עמדה כלכלית בטוחה, באמצעות גנבה לפני מותו של משולם.
על רקע מצב זה נכנס עוזר־השל הצעיר, שבא לוורשה מעיירה ענייה בגליציה, והיה מנוכר ממשפחתו. הוא מתעניין מאוד בפילוסופיה, ובפרט בתורתו של שפינוזה, ובמדעים, ומתכוון ללמוד באוניברסיטה בשווייץ. עם זאת, היעדר הכנה מוצקה ועוד יותר היעדר כסף מגבילים כוונה זו. הוא פוגש במקרה את אברם שפירא, חתנו של משולם, שמקבל אותו בברכה למשפחה, ורואה בו עילוי. הדסה, נכדתו של משולם, ועוזר־השל מתאהבים זה בזה. הם מתכננים לברוח לשווייץ, אך הדסה נכשלת בכך ובני משפחתה מחתנים אותה עם סוחר חסידי אמיד. עוזר־השל מגיע לשווייץ ומתחיל שם בלימודים, ונושא לאישה את איידל, בתו החורגת של משולם.
פרסום הרומן

במקור פורסם הרומן בהמשכים בשנים 1945–1948 בעיתון היידי הניו יורקי "פארווערטס". הוא נדפס לראשונה ב-1950.
הרומן תורגם לשפות רבות: אנגלית, איטלקית, פולנית וספרדית, גרמנית, צרפתית, שוודית, נורווגית, הונגרית, רומנית ורוסית. לתרגום לאנגלית נוסף תרשים של אילן יוחסין, שבו יותר מארבעים דמויות שברומן והקשרים ביניהן. מתרגום זה הושמט הפרק האחרון של הרומן, המתאר קבוצה קטנה של חלוצים הבורחים מפולין ועולים לארץ ישראל כשבפיהם השיר "שם בארץ חמדת אבות".
הרומן תורגם פעמיים מיידיש לעברית:
משפחת מושקאט: רומאן, תרגם יעקב אליאב (קויפמן), שלושה כרכים, תל אביב, עם עובד, תשי"ג-1953
משפחת מושקאט, תרגם צבי ארד, הוצאת זמורה ביתן, תשנ"א-1991
על הרומן

הסופר ומבקר הספרות הספרדי, חוסה מריה גואלבנזו (ספ') כתב על הרומן:
לקריאה נוספת

מלכה שקד, חוליות ושלשלת: הרומן העברי על תולדות משפחה, הוצאת הקיבוץ המאוחד, 1990, עמ' 48–54.
הערות שוליים

↑  יצחק בשביס-זינגר, משפחת מושקאט, תרגם צבי ארד, הוצאת זמורה ביתן, 1991, עמ' 99
↑  די פאמיליע מושקאט, בעיתון "פארווערטס", 1945–1948
↑  אברהם נוברשטרן, גבולות הזיכרון: ורשה היהודית ברומן של יצחק בשביס "משפחת מושקאט", זמנים, 125, חורף 2014, עמ' 80–91, באתר JSTOR
↑  Milton Hindus, A Monument With a Difference, New York Times, March 14, 1965 (באנגלית)
↑  José María Guelbenzu, El dominio de la trama, El Pais, 9 ENE 2010 (בספרדית)
משפט וייטהד

בטופולוגיה, משפט וייטהד הוא טענה שלפיה מרחבים טופולוגיים שחבורות הומוטופיה שלהם איזומורפיות באופן יוניפורמי, הם שקולים הומוטופית. מדובר במשפט משמעותי שווייטהד הוכיח בשני מאמרים משנת 1949, המראה כי חבורות ההומוטופיה של מרחב (המכילות מידע טופולוגי-גאומטרי מצומצם יחסית על המרחב) יכולות לקבוע את סוג ההומוטופיה שלו במקרים המדוברים.
המקבילה ההומולוגית למשפט וייטהד היא משפט הורוויץ, הקובע טענה דומה עבור מרחבים מסוימים בעלי חבורות הומולוגיה איזומורפיות יוניפורמית.
ניסוח

יהיו  X,Y שני מרחבי CW קשירים מסילתית, ותהי  a\in X. יהי  f:X\to Y הומומורפיזם של מרחבים טופולוגיים, כך שההעתקה המושרית  f_{*}:\pi _{n}(X,a)\to \pi _{n}(Y,f(a)) היא איזומורפיזם של חבורות ההומוטופיה, לכל  n\in \mathbb {N} . אזי,  f מהווה שקילות הומוטופית בין המרחבים  X,Y.
דוגמאות נגדיות

התנאי במשפט, לפיו הפונקציה  f:X\to Y משרה את האיזומורפיזם בין כל חבורות ההומוטופיה, הוא הכרחי. כלומר, גם אם כל החבורות איזומורפיות על ידי העתקות שונות, המרחבים לא חייבים להיות שקולים הומוטופית.
דוגמה לכך הם המרחבים  X=S^{2}\times \mathbb {R} P^{3} ו- Y=S^{3}\times \mathbb {R} P^{2}: למרחבים אלו חבורה יסודית זהה (והיא  \mathbb {Z} _{2}), ומרחב כיסוי אוניברסלי זהה, ולכן כלל חבורות ההומוטופיה שלהם זהות. עם זאת, הם אינם שקולים הומוטופית, שכן על פי משפט קנות'(אנ') יש להם חבורות הומולוגיה שונות.
בנוסף, המשפט לא תקף למרחבים טופולוגיים כלליים (שאינם מרחבי CW) - קיימים מרחבים בעלי חבורות הומוטופיה טריווילאיות, אך שאינם שקולים הומוטופית לנקודה.
ראו גם

משפט הורוויץ
לקריאה נוספת

J. H. C. Whitehead, Combinatorial homotopy. I., Bull. Amer. Math. Soc., 55 (1949), 213 - 245
J. H. C. Whitehead, Combinatorial homotopy. II., Bull. Amer. Math. Soc., 55 (1949), 453 - 496
נמייה מפוספסת גמביאנית

| נמייה מפוספסת גמביאנית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: נמייה מפוספסת
מין:: נמייה מפוספסת גמביאנית
שם מדעי
 Mungos gambianus ‏אוגילבי, 1835
תחום תפוצה


נמייה מפוספסת גמביאנית או מונגוס גמביה (שם מדעי: Mungos gambianus) הוא מין בינוני ממשפחת הנמייתיים החי באזור הטרופי שבמערב אפריקה. הוא חי מגמביה עד לניגריה. הוא אינו מין נפוץ ביותר אך גם אינו בסכנה. קרוב משפחתו היחיד לסוג הוא הנמייה מפוספסת.
המונגוס בעל פרווה חומה-אפורה ובעל פס כהה לאורך הצוואר. יש לו זנב קצר ומחודד, הרגליים בינוניות באורכם לנמיות עם 5 טפרים באצבע. הפנים קצרות והשיניים לא בולטות. לנקבות 6 זוגות פטמות. אורכם של הנמיות 30-45 ס"מ והמשקל 1-2.2 ק"ג. אין בין שני המינים דו צורתיות זווגית מובהקת.
המונגוס הוא אוכל כל הניזון ממגוון יצורים קטנים כמו חרקים, עקרבים, מכרסמים וגם מנחשים, כולל ארסיים. הוא יכול להפנט את הנחש בריקוד מסובב ואז להפתיע אותו ולנשוך לו את הראש וכך להורגו.
הנמיות חיים בקבוצות קטנות בערבות אפריקה ויוצאים לחפש מזון ביום. הם יכולים להכיל עד 40 פרטים, זכרים ונקבות, בקבוצה אך כשהם נתקלים בקבוצה יריבה הם נהיים תוקפנים וטריטוריאליים ביותר ועלול להיווצר קרב רועש ואגרסיבי בין הקבוצות.
הם חיים במאורות מתחת הקרקע ומתקשרים ביניהם במגוון של קולות גבוהים. הם מתרבים בכל השנה וכל הנקבות מולידות באותו זמן בערך. לעיתים הם גם מזדווגים עם פרטים מלהקות שכנות. הגורים שנולדו, נגמלים כעבור חודש.